Valdas Ivanauskas

Valdas Ivanauskas (g. 1966 m. liepos 31 d. Kaune) – Lietuvos futbolininkas, treneris.

50-mečio proga, 2016 m. rugpjūčio 9 d. V. Ivanauskui įteiktas LFF III laipsnio ordinas.V. Ivanauskui 50-mečio proga – LFF III laipsnio ordinas. 2016-08-09, Lff.lt (tikrinta 2024-03-11).

 Žaidėjo karjera 

Pradėjo Kauno vaikų klube „Vilija“.klaipedos.diena.lt. Pirmas profesionalus klubas – FK Žalgiris. Vėliau atvyko į Maskvą, žaidė Lokomotyvo bei CSKA komandose. 1988 m. debiutavo sovietinėje vienuolikėje, joje sužaidė 4 oficialias rungtynes.

Atgavus Nepriklausomybę, Lietuvai atstovavo 23 tarptautinėse rungtynėse. 1991 m. išvyko į Vienos „Austria“ klubą. 1991–1993 m. žaisdamas „Austria“ 3 kartus laimėjo Austrijos čempionatą, 1992 m. – taurę. 1993–1997 m. 91 žaidė Bundeslygoje Hamburger SV komandoje, įmušė 13 įvarčių. Dėl veržlumo ir dinamiškumo buvo pramintas Bjauriuoju Ivanu ('Ivan, der Schreckliche').blick.ch

Vėliau grįžo į Austrijos SV Salzburg. 1999–2001 m. žaidė Vokietijoje, SV Wilhelmshaven, kuri 2000 m. iš regioninės Oberlygos pakilo į aukštesnę regioninę šiaurės lygą (Regionalliga Nord). Aktyvią žaidėjo karjerą baigė BV Cloppenburg komandoje. 2010 m. žaidė FC Šiaulių Tigrai komandoje, su kuria užėmė 1 vietą LFF III lygos Šiaulių Apskrities pirmenybėse.

 Trenerio karjera 

2002 m. gavo trenerio kvalifikaciją (Vokietijos Kelno aukštoji sporto mokykla). Nuo 2003 m. dirbo Lietuvos nacionalinės rinktinės trenerio asistentu atrankos varžybose į 2004 m. Europos futbolo čempionatą Portugalijoje ir pradėjo treniruoti tuometinį Rūdiškių „Vėtros“ klubą.

Ivanauskas 2004–2005 m. sezono metu dirbo FBK Kauno komandos treneriu, 2006 m. kovą paskirtas laikinuoju vyriausiuoju treneriu Škotijos Hearts komandoje, po sezono paskirtas pagrindiniu komandos treneriu. Nuo 2007 m. rugsėjo treniravo Vokietijos FC Carl Zeiss Jena klubą, bet buvo atleistas iš vyr. trenerio posto, nes komandos vadovų netenkino užimama vieta čempionate. 

2008 m. liepos 17 d. pasirašė pusmečio sutartį su Gargždų Banga,http://sportas.delfi.lt/abroad/vivanauskas-treniruos-gargzdu-banga.d?id=17758968 o 2009 m. vasario 13 d. ji buvo pratęsta. 2009 m. liepos viduryje pasirašė sutartį su Baku „Standart“ klubu, tačiau spalio pabaigoje buvo atleistas dėl nepateisintų lūkesčių. 2010 m. rugpjūčio 12 d. susitarė su Šiaulių klubu, kurį treniravo iki sezono pabaigos. Pasibaigus 2010–2011 m. A lygos sezonui sutartis su V. Ivanausku nebuvo pratęsta, nes klubas norėjo greičiau pradėti formuoti komandą.

2013 m. sausio pabaigoje pasirašė pusės metų sutartį su Gruzijos FC Dila Gori klubu.http://sportas.delfi.lt/futbolas/vivanauskas-sieks-gruzijos-cempiono-vardo.d?id=60540371

2008 m. lapkričio 11 d. laikinai treniravo Lietuvos U-18 rinktinę,http://www.delfi.lt/news/sport/abroad/article.php?id=19222459&categoryID=88690 kuri 2008 m. lapkričio 21 d. sužaidė lygiosiomis (1:1) su Vokietijos U-18 rinktine. 2009 m. vasario 20 d. V. Ivanauskas buvo paskirtas Lietuvos U-21 rinktinės vyr. treneriu,http://sportas.delfi.lt/abroad/lietuvos-jaunimo-rinktinei-vadovaus-vivanauskas.d?id=20668376 tačiau jam išvykus į Azerbaidžaną LFF nusprendė, kad jis negalės tinkamai atlikti savo pareigų, todėl jis buvo pakeistas Vitalijumi Stankevičiumi.http://www.ivartis.lt/naujienos/new.24069.lietuvos-jaunimo-rinktines-treneriu-paskirtas-vitalijus-stankevicius.html

2017 m. antroje pusėje dirbo su Dinamo Brest klubu, tapo klubo sporto direktoriumi.http://www.football.by/news/104149.html

 Lietuvos rinktinė 

2021 rugpjūčio 8 d. paskirtas Lietuvos nacionalinės rinktinės vyr. treneriu su trimis talkininkais: trenerio asistentu Tomu Ražanausku, vartininkų treneriu Audriumi Ramonu bei fizinio rengimo treneriu iš Vokietijos Thomas Klimmeck. V. Ivanausko kandidatūrą aktyviai rėmė su kriminaliniu pasauliu siejami A. Pukelis–Švinius ir Žydrūnas Buzas.

Vienas nesėkmingiausių vyr. trenerių Lietuvos futbolo istorijoje – jam vadovaujant Lietuvos rinktinė pralaimėjo Liuksemburgui 0:2, Farerų saloms 1:2, Europos vidutiniokei Turkijai 0:6.

Iš 11 rungtynių:
 Laimėta: 1
 Lygiosios: 1
 Pralaimėta: 9

2022 m. birželio 28 d. atleistas iš pareigų.lff.lt: permainos rinktinėje 

Spaudos konferencijų metu pagarsėjo nepagarbiu bendravimu su žurnalistais, futbolo apžvalgininką Nerijų Kesminą po šio išsakytos kritikos kvietė „atvažiuoti pasikalbėti“. https://www.15min.lt/sportas/naujiena/futbolas/fiasko-bijojes-v-ivanauskas-atsove-n-kesminui-tegul-atvaziuoja-as-su-juo-pasikalbesiu-24-1693720 Konfliktavo su A. Novikovu ir kitais rinktinės žaidėjais, viešbučių personalu.https://www.delfi.lt/sportas/futbolas/isizeides-a-novikovas-v-ivanauskas-durnelis-tegul-maziau-geria.d?id=66416144

 Įvarčiai Lietuvos rinktinėje 
 #  Data  Arena  Varžovas  Po įvarčio Finalinis Varžybos1. 1994 m. liepos 29 d. Vilnius    1-0  3-0  Baltijos taurė2. 1994 m. liepos 29 d. Vilnius    2-0  3-0  Baltijos taurė3. 1994 m. rugsėjo 7 d. Kijevas   1-0  2-0  EČ atranka4. 1995 m. spalio 11 d. Vilnius    5-0  5-0 EČ atranka5. 1997 m. rugsėjo 6 d. Vilnius   1-0  2-0 PČ atranka6. 1998 m. spalio 14 d. Vilnius    1-1  4-2  EČ atranka7. 1998 m. spalio 14 d. Vilnius    2-1  4-2  EČ atranka8. 1998 m. spalio 14 d. Vilnius    3-2  4-2  EČ atranka

 Šaltiniai 

 Literatūra 
 Valdas Ivanauskas: žaidimas gyvenimu: biografinis pasakojimas apie futbolininką (sud. Andrius Guginis). – Vilnius: A. Guginis. – 154 p.: iliustr. – ISBN 978-609-408-060-9

 Šaltiniai 

 Nuorodos 
 Apie kotreniravimą 2003/04, 
 Autobiografinė knyga „Valdas Ivanauskas. Žaidimas gyvenimu“ 

Kategorija:Lietuvos futbolininkai
Kategorija:Lietuvos futbolo treneriai
Kategorija:Lietuvos vyrų futbolo rinktinės treneriai
Kategorija:Heart of Midlothian FC treneriai